கேள்வி: வடிவுக்கு வளைகாப்பு - தயாரிப்பு குறித்து விரிவாக சொல்லுங்கள்.
பதில்: அந்த நேரத்தில் பெரும்பாலும் திரைக்கதை எழுத்தாளராக பணியாற்றிய வந்த ஏ. பி. நாகராசன் இயக்குநராக அறிமுகமான படம் ''வடிவுக்கு வளைகாப்பு'' ஆகும். இவரும் வி. கே. ராமசாமியும் இணைந்து சிறீ லட்சுமி பிக்சர்சு நிறுவனத்தின் சார்பில் படத்தைத் தயாரித்தனர். தொடக்கத்தில் கே. சோமு திரைப்படத்தை இயக்கினார், ஆனாலும் நாகராசனின் பெயரே திரையில் காட்டப்பட்டது. ஏ. கோபிநாத்தும், என். ஏ. தாரா ஒளிப்பதிவு செய்தனர், டி. ஆர். நடராஜ் படத்தொகுப்பு செய்தார். சம்பத்-சின்னி, ராஜ்குமார், தங்கராஜ், கிருஷ்ணராஜ் ஆகியோர் நடனக் காட்டிகளை அமைத்தனர். ஏ. எம். சாகுல் அமீது என்பவர் நாகராசனுக்கு நிதியுதவி செய்தார் ஆனாலும் அவர் பெயரும் தயாரிப்பாளர் பட்டியலில் காட்டப்படவில்லை. இத்திரைப்படம் முதலில் சிவாஜி கணேசனும், சாவித்ரியும் முக்கிய வேடங்களில் நடிக்கத் தொடங்கப்பட்டது. ஆனால் சாவித்திரி கர்ப்பமடைந்தக் காரணத்தினால் படம் சிறிது காலம் கிடப்பில் போடப்பட்டது. இதனால் சிவாஜி கணாசன் வி. கே. இராமசாமிக்கு எடுத்தவரையுள்ள காட்சிகளில் சாவித்திரி நடித்தக்காட்சிகளை வெட்டிவிட்டு பி. சரோஜா தேவியை வைத்து மீதி படத்தை எடுத்து முடித்தால் என்ன என்று ஆலோசனை கூறினார். வி. கே. இராமசாமி நாகராஜனிடம் இது குறித்து கூறியபோது, அவர் இதற்கு சம்மதிக்கவில்லை. இதையடுத்து கிடைத்த இடெவெளியில் இருவரும் நல்ல இடத்து சம்மந்தம் படத்தைத் தயாரித்தனர். குழந்தைப் பேறுக்குப் பிறகு, சாவித்திரி மீதித் திரைப்படத்தை நடித்துக் கொடுத்தார். படத்தின் இறுதி நீளம் 15642 அடி ஆக இருந்தது.